S-122/2023

Mál þetta er höfðað með ákæru lögreglustjórans á höfuðborgarsvæðinu, útgefinni 17. janúar 2023, á hendur X, kt. 000000- 0000, [...], „fyrir eftirtalin hegningarlagabrot: 1. Þjófnað með því að hafa, [...] 2021, farið í hraðbanka Íslandsbanka, að Strandgötu í Hafnarfirði, og tekið þar út án heimildar kr. 100.000.-, á greiðslukorti í nafni látins föður ákærða, X, kt. 000000- 0000, en faðir ákærða lést fyrr þennan sama dag.

Mál nr. 007- 2021- 78569

Telst brot þetta varða við 244. gr. almennra hegningarlaga nr. 19/1940.

2. Fjársvik með því að hafa, [...] 2021, án heimildar og í blekkingarskyni, hringt í Íslandsbanka og kynnt sig fyrir starfsmanni bankans sem föður sinn, X, kt. 000000- 0000, gefið upp leyninúmer á reikningi látins föður síns og látið starfsmann bankans millifæra kr. 11.000.000.- af bankareikningi [...]inn á bankareikning ákærða.

Mál nr. 007- 2021- 78569

Telst brot þetta varða við 248. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Í málinu gerir U-kk-nf Ö-kk-nf E-kk-nf, lögmaður, fyrir hönd dánarbús A, kt. 000000-0000, kröfu um að kærða verði gert að greiða dánarbúinu 8.518.067,-, auk vaxta skv. 8. gr. laga nr. 38/2001 um vexti og verðtryggingu frá [...] 2021 til þess dags er mánuður er liðinn frá birtingu bótakröfu þessarar en með dráttarvöxtum skv. 1. mgr. 6. gr., sbr. 9. gr. laga nr. 38/2001 um vexti og verðtryggingu frá þeim degi til greiðsludags. Einnig er þess krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi, að viðbættum 24% virðisaukaskatti.“

Fyrir dómi játaði ákærði sök samkvæmt ákæru. Hann samþykkti bótaskyldu en mótmælti bótakröfu sem of hárri. Með játningu sinni sem fær næga stoð í gögnum málsins telst ákærði sannur að sök og hefur unnið sér til refsingar en fallast verður á heimfærslu til refsiákvæða í ákæru. Við ákvörðun refsingar verður horft til þess að samkvæmt sakavottorði hefur ákærða ekki áður verið gerð refsing. Hann játar sök að fullu og fyrir dómi og áður við rannsókn málsins. Af hans hálfu var lýst að honum hefði brugðið mjög við andlát föður síns en þeir hefðu lengi haldið heimili saman og verið nánir. Eftir því sem fram hefur komið í málinu eru ákærði og [...] hans einu erfingjar föður þeirra og verður að ætla að hlutur ákærða við búskipti hefði orðið í samræmi við það eftir atvikum. Á hinn bóginn beinist brotið að dánarbúi föður hans, þannig að ætla verður að brotið komií reynd sérstaklega niður á meðerfingja ákærða, [...]hans. Þegar á allt er horft ákveðst refsing ákærða fangelsi í fimm mánuði en fullnustu hennar frestað og niður falli hún að liðnum tveimur árum haldi ákærði almennt skilorð.

Ákærði er bótaskyldur gagnvart brotaþola. Fyrir liggur bótakrafa og fær hún stoð í gögnum málsins. Ekkert hefur komið fram sem gefur tilefni til að ákveða bætur lægri en þar er farið fram á. Verður ákærða gert að greiða brotaþola umkrafða fjárhæð ásamt vöxtum eins og í dómsorði greinir og 148.800 krónurí málskostnað. Loks verður ákærða gert að greiða málsvarnarþóknun verjanda síns, E-kk-ef H-kk-ef lögmanns, 148.800 krónur með virðisaukaskatti. Samkvæmt yfirlýsingu sækjanda féll annar sakarkostnaður ekki til. Af hálfu ákæruvaldsins fór K-kk-nf S-kk-nf E-kk-nf aðstoðarsaksóknari með málið. Þ-kk-nf D-kk-nf kveður upp dóm þennan.

Dómsorð:

Ákærði, [...], sæti fangelsi í fimm mánuði. Fullnustu refsingarinnar skal frestað og niður skal hún falla að liðnum tveimur árum frá birtingu dómsins haldi ákærði almennt skilorð 57. gr. laga nr. 19/1940.

Ákærði greiði db. A 8.518.067 krónur samkvæmt 1. mgr. 8. gr. laga nr. 38/2001 um vexti og verðtryggingu frá [...]2 0 21 til 4. maí 2023, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags, og 148.800 krónur í málskostnað.

Ákærði greiði málsvarnarþóknun verjanda síns, E-kk-ef H-kk-ef lögmanns, 148.800 krónur.

Þ-kk-nf D-kk-nf